Lav et referat af nedenstående tekst:

Tekst:
For ottende år i træk har Tania Larsen Kvist haft gang i den helt store redningsaktion i p-huset ved Kennedy Arkaden i Aalborg. Hvert år kommer der nemlig en and og ruger æg ud på det øverste dæk, og når ællingerne udklækkes er det med at være hurtig for at redde dem. Ellers bliver de til mågeføde. - Jeg har lært at holde øje med dem, for der er rigtig mange måger derinde, og de æder altså ællingerne. Så det er med skrigende og sultne måger om ørene, at vi hvert år jagter ællingerne for at redde dem, forklarer Tania Larsen Kvist, der arbejder som socialrådgiver i jobcentret i Kennedy Arkaden. Et fælles projekt - indtil jagten går ind Når Tania Larsen Kvist siger, at "vi" jagter dem, så er det i virkeligheden kun hende. Hendes kollegaer hjælper med at holde øje - men når det kommer til at indfange de hurtige ællinger, er de lidt bedre til at filme Tania løbe rundt som en gal. - Det er ægte kollegial opbakning! Siger hun med et grin og tilføjer: - Men glæden er stor for alle, når det lykkes. Dyrenes Beskyttelse hjælper af og til med at indfange både ællinger og andemor, men i år lykkedes det ikke at få fat i moren. Men der er taget hånd om ællingerne. - Der bliver sørge for, at de kommer ud et sted, hvor de nok skal klare sig, fortæller Tania Larsen Kvist. Andemor kan selv flyve fra parkeringshuset, men den luksus har de små ællinger jo ikke. Derfor er det hvert år nødvendigt at indfange dem. Selvom det er ottende år i træk, at Tania redder ællinger fra p-huset, tror hun ikke, det er den samme and. Årets andemor havde nemlig ikke ringmærke, som den der lagde æg der sidste år. - Mine kollegaer joker med, at ænderne har regnet den ud. For de ved, at Tania her nok skal sørge for, at ællingerne klarer den. Så mine kollegar driller mig med, at den kloge narrer den mindre kloge, fortæller hun.

Referat:
Hvert år er en snu andemor gået i p-huset for at udruge ællinger. Ællingerne risikere dog at blive spist af glubske måger.